Judit Polgárová

Judit Polgárová (; * 23. júl 1976, Budapešť, Maďarsko) je maďarská šachová veľmajsterka, s veľkým odstupom najlepšia hráčka šachu v jeho celej histórii. 

V roku 1991, mala 15 rokov a 4 mesiace, sa stala veľmajstrom – teda získala titul veľmajstra myslený len pre mužov, prekonala 33 rokov starý rekord Roberta Fischera. Jej FIDE Elo z júla 2008 je 2711, to znamená 22. miesto v absolútnom/mužskom rebríčku a je jedinou ženou v TOP 100, jej najlepšie umiestnenie bolo ôsme miesto. Vďaka tréningu a hlavne starostlivosti jej otca Lászlóa Polgára mala vynikajúce výsledky od malička, najmladšia Judit je lepšia ako jej dve sestry najstaršia Zsuzsa Polgárová a Zsófia Polgárová. 

Anglický hráč svetovej špičky Nigel Short, ktorý viackrát s ňou prehral, povedal o Polgárovej: „Ona je zabijak a vycíti mat 20 ťahov dopredu“.

 Partia 

V turnaji v roku 2006 zvíťazila nad Ivanom Sokolovom. Ku konci patrie je biely strelec na e4 dvakrát napadnutý, ale ani jedna čierna veža ho nemôže brať. Čierny však má ešte dámu.

 1. ... Vg4xg3+!! 
 2. f2xg3 Dh4xe4
Judit odovzdala kvalitu, ale kráľ je bezbranný. Sokolov má beznádejnú pozíciu.
 3. Vd1-d2 De4-f3 
 4. Kg1-h2 Df3-h5+
Sokolov sa snaží získať čas.
 5. Kh2-g1 Dh5-f3 
 6. Kg1-h2 Sc8-f5
Po Se4 je matová sieť hotová.
 7. e3-e4 Sf5xe4 
 8. Ve1xe4 Df3xe4 
 9. d4-d5 Sa5-c4
Sokolov partiu vzdal.

 Referencie 

 Literatúra 
Anglicky
 (1992) Cathy Forbes: The Polgar Sisters: Training or Genius?. Henry Holt & Co. ISBN 0-8050-2426-3.
 (2002) Hurst, Sarah: Curse of Kirsan: Adventures in the Chess Underworld. Russell Enterprises. ISBN 1-888690-15-1.
 (2004) Károlyi, Tibor: Judit Polgar, the Princess of Chess. Batsford. ISBN 0-7134-8890-5
 (2005) Susan Polgar, Paul Truong: Breaking Through : How the Polgar Sisters Changed the Game of Chess. Everyman Chess. ISBN 1-85744-381-0.
 (2005) Jennifer Shahade, Chess Bitch: Women In The Ultimate Intellectual Sport. Siles Press. ISBN 1-890085-09-X.
Česky
 Rostislav Obrdlík:Fenomén Polgár

 Iné projekty 

Kategória:Osobnosti z Budapešti
Kategória:Maďarskí šachisti
Kategória:Šachisti židovského pôvodu
Kategória:Maďarské osobnosti židovského pôvodu
Kategória:Medzinárodní veľmajstri
Kategória:Súrodenci v šachu
Kategória:Nositelia Záslužného radu Maďarskej republiky
Kategória:Čestní občania Budapešti